สวัสดีค่ะตรวจครรภ์เมื่อวานเวลา 11.00 กว่า ขึ้นขีดเดียวผ่านไป 10 กว่านาทีกว่าๆก็เข้ามาดูก็ยังขีดเดียวพอเวลาประมาณ 00.00 ใกล้ๆตี1 มาดูผลมันขีดนึงจางๆอ่ะค่ะ เเล้ว ปจด.ก็มาตรงทุกเดือนเเล้วพึ่งหายไป 1 วัน เเล้วเวลาตรวจทุกครั้งใช้ยี่ห้อนี่ก็ไม่เห็นเคยเป็นเเบบนี่เลยค่ะเเบบนี่จะท้องไหมคะ เเล้วอีกอย่างนะคะก่อน ปจด.มาก็มีอาการเจ็บน่าอกตามปกติพอ ปจด.มาอาการก็หายไปค่ะเเต่เวลากินข้าวเวลาท้องว่างๆเเล้วกินเข้าไปจะพะอืดพะอมเฉยๆอ้ะค่ะเเล้วเป็นบ่อยด้วย มันเกี่ยวจากที่น้ำกรุเด็นใส่รึเปล่าคะเพราะจำได้ว่าตอนตรวจเสร็จน้ำกระเด็นใส่ เพราะตรวจของยี่ห้อนี่ทุกครั้งทิ้งไว้ก็ไม่เป็นเเบบนี่อ่ะค่ะ ลองซื้อเเบบจุ่มมาเเล้วตรวจตอน 06.00 ขึ้น 1 ขีดตอนนี่ก็ยังขีดเดียวค่ะ
สวัสดีค่ะ การตรวจการตั้งครรภ์จากปัสสาวะ ควรอ่านผลหลังการทดสอบภายในไม่เกิน 5 นาที หากตั้งทิ้งไว้นานกว่านี้ แล้วจึงอ่านผล อาจพบขึ้นขีดที่ 2 จางๆ ได้ ซึ่งเกิดจากรอยระเหยของปัสสาวะ ไม่ได้เกิดจากการตั้งครรภ์จริงๆ ถือเป็นผลบวกลวงได้ค่ะ (false positive)ดังนั้น หากตรวจแล้ว และผลในช่วงแรกขึ้น 1 ขีด ก็ย่อมแสดงว่าไม่ได้มีการตั้งครรภ์เกิดขึ้นค่ะ ส่วนการที่เมื่อตั้งทิ้งไว้นานแล้วขึ้นขีดที่ 2 จางๆ ถือเป็นผลบวกลวงค่ะสำหรับอาการ พะอืดพะอม เวลาที่ทานอาหารหลังจากท้องว่างเข้าไป อาจเนื่องจากมีโรคกระเพาะอาหารอักเสบอยู่ได้ แต่หากยังไม่มีอาการผิดปกติอื่นๆ เช่น ปวดท้อง อาเจียน ท้องอืด เป็นต้น ก็ยังไม่ต้องทานยาอะไร ให้ปฏิบัติตัวแบบโรคกระเพาะอาหารไปก่อน ได้แก่ การทานอาหารให้เป็นเวลา เลือกทานอาหารที่ย่อยง่าย ไม่ทานอาหารที่มีไขมันสูง เช่น อาหารทอดต่างๆ อาหารผัด ไม่ทานอาหารรสจัด ไม่ทานเผ็ด ควรเคี้ยวช้าๆ ให้ละเอียด ไม่ทานและกลืนเร็ว ไม่ทานอาหารครั้งละปริมาณมากเกินไป ไม่ดื่มน้ำอัดลม อัดแก๊สต่างๆ รวมถึงชา กาแฟ โกโก้ แอลกอฮอล์ ห้ามทานยาแก้ปวดในกลุ่ม NSAIDs เช่น แก้ปวดเมื่อย ปวดข้อ ปวดประจำเดือน เป็นต้น